
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 9 octombrie 2002

Nr.29/382

A V I Z

asupra proiectului de Lege pentru aprobarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat

Cu adresa nr.477 din 7 octombrie 2002, Biroul Permanent, conform art.89 şi 107 din Regulamentul Camerei Deputaţilor, a sesizat pentru examinare şi avizare Comisia pentru învăţământ, ştiinţă, tineret şi sport, cu proiectul de Lege pentru aprobarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat. 
În urma examinării proiectului de lege, în şedinţa din 9 octombrie 2002, Comisia pentru învăţământ, ştiinţă, tineret şi sport, cu unanimitate de voturi a hotărât eliberarea unui aviz favorabil, asupra proiectului de lege mai sus menţionat, cu următoarele amendamente:

Art.1 (3) - Regulamentul pentru desfăşurarea licitaţiei electronice, cantitatea, calitatea, lista sortimentelor de produse lactate şi de panificaţie, modul de prezentare cât şi condiţiile de eligibilitate ale ofertanţilor se vor aproba prin hotărâre a Guvernului. (Autor: deputat Petru Andea).

Art.2 (2) - Unităţile şcolare răspund, în mod direct, de asigurarea condiţiilor de primire, recepţie şi distribuţie către elevi a produselor lactate şi de panificaţie, precum şi de confirmarea documentelor ce stau la baza plăţii acestora. (Autori: deputaţii Anghel Stanciu, Petru Andea).



Amendamente respinse

Titlul legii: Lege pentru aprobarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru preşcolari şi pentru elevii din clasele I-IV din învăţământul de stat. 

Art.1 (1) Se acordă gratuit pentru preşcolari şi pentru elevii din clasele I-IV din învăţământul de stat produse lactate şi de panificaţie…….. 

(Autor: deputat Mihai Baciu)

Motivare: Argumentele care motivează acordarea acestor produse pentru elevii din clasele I-IV sunt perfect valabile şi pentru preşcolari, etc.

Art.2 (2) Consiliile de administraţie ale unităţilor şcolare răspund. …

(Autor: deputat Ferenc Asztalos)

Motivare: Pentru precizarea responsabilităţii.

PREŞEDINTE

